Бәгырегез тупасланганны сизсәгез, ятимнәрне башыннан сыйпагыз (Иске Җөридән ВИДЕО)

	“Intertat.ru” газетасы хезмәткәрләре Теләче районының Иске Җөри авылында булып кайтты. Әлеге авылда узган елның ноябрь аеннан зур гаилә яши башлады.	 Ишетеп белә торгансыздыр, “Яңа Гасыр” каналы 2014 елның октябрь аенда, Корбан гаете көнендә “Сөючеләр фида кыла” дип исемләнгән хәйрия акциясе оештырган иде. Шушы телевизион марафон барышында җыелган акчалар Иске Җөри ятимнәр йортын җиһазлауга тотылды.    Яңа гаилә башлыгы “Ярдәм” тернәкләндерү үзәгенең уку-укыту бүлеге мөдире Мәликә Гыйльметдинова 10 ятимне үзе янына сыендырды. Мәликә ханымның канаты астында тәрбияләнүче сабыйларның иң өлкәненә 18 булса, иң кечкенәсенә - 3 яшь. Балалар арасында бертуганнар да бар. Шул рәвешле, икешәр-өчәр итеп бертуганнарны аермый-какмый бер ояда тәрбияләү эшенә алынган “Ярдәм”леләр.   
	Мөршидә КЫЯМОВА	
Интертат.ру

	№   | 22.01.2015	


